“Afrosiyob” poyezdi haqida faktlar

26-avgust kuni Toshkent va Samarqand shaharlari o‘rtasida yuqori tezlikda harakatlanuvchi “Afrosiyob” poyezdining ilk qatnovi amalga oshirilganiga roppa-rosa 2 yil to‘ladi.

2011-yilning oktabridan boshlab undan tijorat maqsadida foydalanish yo‘lga qo‘yildi.
O‘sha yili ikkinchi poyezd ham keltirilib, 2012-yilning mayidan o‘z qatnovini boshladi.
Bunday poyezdlardan dunyodagi 14 ta davlat foydalanadi.
Poyezd maksimal tezlikni soatiga 250 kilometrgacha oshirishi mumkin.
Poyezdning uzunligi 157, balandligi 4 metrni tashkil qiladi.
Har bir poyezd 2 ta lokomotiv, 8 ta yo‘lovchi vagoni va vagon-restorandan iborat bo‘lib, bir paytning o‘zida 215 yo‘lovchini tashish imkoniyatiga ega.
MDHdagi eng tezyurar mazkur elektr poyezdi ishga tushganidan buyon o‘tgan ikki yil mobaynida 300 ming nafardan ortiq yo‘lovchi uning xizmatidan bahramand bo‘ldi.
Dastlab “Afrosiyob” Toshkentdan Samarqandgacha bo‘lgan 344 kilometrlik masofani 2 soat 30 daqiqada bosib o‘tgan bo‘lsa, yaqinda bu vaqt 2 soat 8 daqiqagacha qisqardi.